סבארין (כפר)

סבארין (בערבית: صبارين) היה כפר ערבי בנפת חיפה המנדטורית ששכן כ-28 קילומטרים דרומית לחיפה. הכפר נכבש בידי הארגון הצבאי הלאומי (האצ"ל), במהלך מלחמת העצמאות, ב-12 מאי 1948.

 היסטוריה 
בשנת 1859 היו בסבארין כ-600 תושבים, שעיבדו אלפי דונמים.Conder and Kitchener, 1882, SWP II, p. 43 החוקר הצרפתי ויקטור גרן ביקר בכפר בשנת 1870, וציין שתושבי הכפר גידלו שומשום. הוא תיאר גם באר מים בנויה שנקראה ביר סבארין. בכפר היו על פי ההערכות כ-1,000 תושבים שהתגוררו בבתי אבן.Guérin, 1875, p. 304

מפת הקרן לחקר ארץ ישראל משנת 1882 תיארה את סבארין ככפר גדול השוכן על מדרון. נכתב כי הבאר היא ראש אמת המים בקיסריה.Conder and Kitchener, 1882, SWP II, p. 43. Quoted in Khalidi, 1992, p. 187 הבאר הסגלגלה הייתה בקוטר 15 רגל ועומקה 15 רגל.Conder and Kitchener, 1882, SWP II, p. 68 לפי מרשם אוכלוסין משנת 1887, בסבארין התגוררו כ-1,160 תושבים; כולם מוסלמים.Schumacher, 1888, p. 178

במפקד אוכלוסין 1922 של ארץ ישראל, שנערך על ידי רשויות המנדט הבריטי, בסאברין התגוררו 845 תושבים: 833 מוסלמים ו-12 נוצרים קתולים.Barron, 1923, Table XI, Sub-district of Haifa, p. 34Barron, 1923, Table XVI, p. 49 האוכלוסייה גדלה במפקד 1931 ל-1,108 איש, מתוכם 18 נוצרים והשאר מוסלמים. באותה העת היו בכפר 256 בתים.Mills, 1932, p. 95

בסקר הכפרים של 1945 אוכלוסיית הכפר כללה 1,700 איש: 1,670 מוסלמים ו-30 נוצרים. אדמות הכפר השתרעו על פני שטח רב: 12,773 דונם שימשו לגידול לדגנים, 45 דונם שימשו למטעים,Khalidi, 1992, p.187Government of Palestine, Department of Statistics. Village Statistics, April, 1945. Quoted in Hadawi, 1970, p. 92 ואילו 179 דונם שימשו למגורים ולבנייה.Government of Palestine, Department of Statistics. Village Statistics, April, 1945. Quoted in Hadawi, 1970, p. 142

הכפר נכבש במבצע צבאי של האצ"ל ב-12 במאי 1948, לאחר שהוגן על ידי צבא ההצלה. על פי בני מוריס, האצ"ל נתקל בהתנגדות רבה של הכפריים. תושבים רבים ברחו והגיעו למחנות פליטים באזור ג'נין. במבצע נכבשו גם הכפרים הסמוכים: ח'ביזה, סינדיאנה, בוריכה ואום א-שוףSabbarin, Palestineremembered.comאחרוני התושבים עזבו לאום אל-פחם הסמוכה.Morris, 2004, p. 244 לאחר המלחמה אזור הכפר נכלל במדינת ישראל. קיבוץ רמות מנשה הוקם מצפון מזרח לכפר בשנת 1948, והמושב עמיקם נוסד בשנת 1950, כקילומטר דרומית לכפר.

ההיסטוריון הערבי ח'אלדי תיאר את המקום ב-1992:האתר הגדול, זרוע בפסולת אבן של בתים, ומכוסה בקוצי בר. ישנם גם קקטוסים ועצי אורן, תאנה, זית ותות. חלק מהאדמות שמסביב משמשות את הישראלים למרעה ולגידול עצי פרי.

קישורים חיצוניים

 הערות שוליים 

קטגוריה:קהילות ויישובים ערביים שנחרבו במלחמת העצמאות
קטגוריה:רמות מנשה